**Ambisjoner:**

Før jeg i det hele tatt så på oppgaven har jeg hatt som mål om å få A eller B i faget. Ettersom jeg hadde noe HTML og CSS på videregående var dette et kurs jeg følte jeg hadde god kontroll på. Jeg følte derfor at det var mulig å sikte for en A eller B. Også etter å ha sett på kravene hadde jeg fortsatt som mål å nå karakteren A eller B.

**Oppbygning:**

Jeg har valgt å bygge opp stilarket mitt på en litt spesiell måte. Jeg likte originalt tanken rundt bruken av SASS, men ettersom jeg opplevde en veldig forsinkelse fra jeg lagret innholdet til jeg så resultatet på skjermen, valgte jeg holde meg til CSS. Min løsning er på ingen måte noe som likner på en SASS oppbygning, og kanskje ikke noe som er «best practise», men det gjør det veldig oversiktlig når man har tre nettsider å jobbe med.

CSS’en er bygget opp med 8 inndelinger. Bildet under viser hvordan det er meningen å finne fram. Ved å gjøre det slik jeg har gjort det, vet jeg alltid hvor jeg skal lete, hvis jeg må endre på noe. Jeg kunne selvfølgelig valgt å ha to media queries og dele opp stilene med undertitler eller noe annet, men da har man «problemet» at man må bla seg gjennom hundrevis av linjer.

Et bilde som inneholder skjermbilde, tekst

Automatisk generert beskrivelse

**Redegjørelse**:

Slik jeg jobbet meg gjennom oppgaven var som følger. Jeg leste gjennom oppgaven flere ganger, deretter lagde jeg meg en sjekkliste med alle kravene fra minstekravet til karakter A.

Deretter hadde jeg som mål å fullføre alle nettsidene, både mobil og desktop ut ifra utseende på demo-videoen. Målet var at de skulle se så like ut som mulig, før jeg begynte med noe annet.

Jeg begynte med index siden for mobil, ettersom vi har hatt fokus på mobile-first. Deretter ble det desktop siden. Slik fortsatte jeg til alle tre sidene var ferdig.

Gjennom oppbyggingen av nettstedet hadde jeg naturligvis noen punkter i bakhodet, som div-bruk, font-awsome, og bruken av dummy tekst og placeholder bilder.

Etter alle sidene var «ferdig» validerte jeg sidene og begynte på sjekklisten. Her begynte jeg fra minstekravet og jobbet meg oppover mot «A».

**Utfordringer og problemer:**

Et problem jeg sto ovenfor var max-width på 1600px. Først og fremst sitter jeg og skriver denne eksamen på en 32 tommer skjerm, hvor 1600px føles veldig smalt når skjermen er ca. 2500px bred. Jeg hadde originalt satt den til 2200px før jeg så kravet på 1600px.

Selve problemet her var at jeg ønsket at bakgrunner (farger og bakgrunnsbilder/video) skulle ta 100% av bredde også over 1600px, mens innholdet skulle være innenfor 1600px. Bildet under er fra <https://www.dustin.no/> og var egentlig noe sånn jeg ønsket å få til. Her ser man at selve innholdet er innenfor en definert bredde, mens bakgrunnen tar hele nettleservinduet. Dette er kun en av flere seksjoner med ulike farger.

Et bilde som inneholder skjermbilde, tekst

Automatisk generert beskrivelse

En mulig løsning jeg så for meg var å ha en div eller en annen tag rundt innholdet og legge den bak med «z-index: -1» slik at jeg får skilt innholdet og bakgrunnen ordentlig. Det endte med at jeg dessverre ikke fikk til dette.

Et annen utfordringer jeg sto ovenfor var microdata. Ettersom vi ikke fikk en tilbakemelding på oblig 4 og grunnet den kjappe gjennomgangen i forelesningen har microdata vært en prøv-og-feil del av denne eksamen.

Ettersom nettstedets hensikt og innhold ikke er 100% definert, var det heller ikke like lett å finne de riktige sidene på schema, sammenliknet med oblig 4 hvor vi hadde en definert skobutikk. Jeg har derfor brukt mye tid på schema og spurt Chat GPT om råd. Chat GPT har ikke skrevet noe av koden, men jeg har heller spurt om «er microdataen riktig i denne seksjonen». Her fikk jeg også ofte tilbakemeldinger på hva jeg kunne gjort annerledes.

Den siste utfordringen var filstier til bilder i css. Placeholder bildene i html dokumentet ble linket til nedlastede bilder som ligger i en mappe. Dette prøvde jeg også på med bakgrunnsbildene som med andre ord er pyntebildene. Av en grunn jeg ikke fant ut, ville de ikke vises når jeg prøvde å linke bildene i css med en lokal filsti. Jeg ble derfor nødt til å bruke den faktisk URL’en fra hvor jeg hentet bilde.

Kilder:

Lorem ipsum tekst i html dokumentene: <https://marketplace.visualstudio.com/items?itemName=Tyriar.lorem-ipsum>

Placeholder bilder: <https://placehold.co/400x400>

AltumCode. (2018). *MacBook Pro.* Hentet 20.11.23 fra Unsplash: [*https://unsplash.com/photos/macbook-pro-dMUt0X3f59Q*](https://unsplash.com/photos/macbook-pro-dMUt0X3f59Q)